Mw'itangazo iryo shirahamwe ryashikirije rivuga riti:"Abagize iri shirahamwe bose baremeje ko Uburusiya bwakoze ibigwanisho vyo mu bwoko bwa 9M729, biciye kubiro n'amasezerano ya INF, bikaba bishobora gutera icuka kibi mu runani rwa Euro-Atlantic." Iryo tangazo kandi rivuga ko ibihugu bigize iryo shirahamwe "bishigikiye" ivyo Amerika ivuga ko Uburusiya bwaciye kubiri n'ayo masezeranpo, bigasaba Uburusiya "gufata ingingo yo kuyubahiriza yose uko ari." Ahavuye isanamu, EPA Insiguro y'isanamu, Uburusiya bwararashe ivyo bisase mu myimenyerezo ya gisirikare Inyuma y'iryo tangazo umushikiranganji w'imigenderanire wa Amerika Mike Pompeo yavuze ko Uburusiya buhawe imisi 60 ngo bube bwatanguye kwubahiriza ayo masezerano kugira Amerika na yo ihagarike imigambi yari ifise.
